информира компетентния орган или, когато е целесъобразно, контролния или надзорния орган на третата държава.
 2. В допълнение към задължението за предоставяне на информация, посочено в член 32, буква б) от Регламент (ЕС) 2017/625, контролният или надзорният орган незабавно информира компетентния орган, който му е възложил или му е делегирал определени задачи по официалния контрол или определени задачи във връзка с други официални дейности в съответствие с член 4, параграф 3 или член 28, параграф 1 или член 31 от посочения регламент, за всяко предполагаемо или установено несъответствие, което засяга биологичния характер на биологичните или произведените при преход към биологично производство продукти. Той предоставя също всяка друга информация, изисквана от този компетентен орган.
 3. За целите на член 43, параграф 3 от Регламент (ЕС) 2018/848, когато оператори или групи от оператори и/или техни подизпълнители се контролират от различни контролни или надзорни органи, тези контролни органи и надзорни органи обменят съответната информация относно операциите под техен контрол.
 4. За целите на член 43, параграф 3 от Регламент (ЕС) 2018/848, когато оператори или групи от оператори и/или техни подизпълнители променят своя контролен или надзорен орган, тези оператори и/или засегнатият контролен или надзорен орган незабавно уведомяват компетентния орган за тази промяна.
 Новият надзорен или контролен орган изисква контролната документация на засегнатия оператор или група от оператори от предишния контролен или надзорен орган. Предишният контролен или надзорен орган предава незабавно на новия контролен или надзорен орган контролната документация на засегнатия оператор или група от оператори, включително писмените протоколи по член 38, параграф 6 от Регламент (ЕС) 2018/848, статуса по отношение на сертифицирането, списъка на несъответствията и съответните мерки, предприети от предишния контролен или надзорен орган.
 Новият надзорен или контролен орган гарантира, че операторът е отстранил или ще отстрани несъответствията, отбелязани в документацията на предишния надзорен или контролен орган.
 5. За целите на член 43, параграф 3 от Регламент (ЕС) 2018/848 когато оператори или групи от оператори са подложени на проверка на проследимостта и проверка на материалния баланс, контролните и надзорните органи обменят съответната информация, позволяваща финализиране на тези проверки.
 6. Компетентните органи предприемат подходящите мерки и установяват документирани процедури, за да позволят обмена на информация между тях и контролните и/или надзорните органи, на които са възложили или делегирали определени задачи по официалния контрол или определени задачи във връзка с други официални дейности, както и между тези контролни и/или надзорни органи.
 Член 10
 Преходни разпоредби
 1. Групите от оператори в трети държави, които са били в съответствие с регламенти (ЕО) No 834/2007, (ЕО) No 889/2008 и (ЕО) No 1235/2008 преди датата на влизане в сила на настоящия регламент и които трябва да направят важни административни, правни и структурни промени по отношение на максималния размер на групата от оператори, определен в член 4, втора алинея от настоящия регламент, спазват посочената разпоредба най-късно от 1 януари 2025 г.
 2. Националният каталог от мерки, разработен в съответствие с член 8, се прилага най-късно от 1 януари 2023 г.
 Член 11
 Влизане в сила и прилагане
 Настоящият регламент влиза в сила на двадесетия ден след деня на публикуването му в